Document ID: 32005D0487

ΑΠΌΦΑΣΗ ΤΗΣ ΕΠΙΤΡΟΠΉΣ
της 4ης Ιουλίου 2005
σχετικά με τη μη καταχώριση της ουσίας triazamate στο παράρτημα I της οδηγίας 91/414/ΕΟΚ του Συμβουλίου και με την απόσυρση των εγκρίσεων για τα φυτοπροστατευτικά προϊόντα που περιέχουν την ουσία αυτή
[κοινοποιηθείσα υπό τον αριθμό Ε(2005) 1960]
(Κείμενο που παρουσιάζει ενδιαφέρον για τον ΕΟΧ)
(2005/487/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά (1), και ιδίως το άρθρο 8 παράγραφος 2 τέταρτο εδάφιο,
Εκτιμώντας τα ακόλουθα:
(1)
Το άρθρο 8 παράγραφος 2 της οδηγίας 91/414/ΕΟΚ προβλέπει ότι ένα κράτος μέλος μπορεί, επί περίοδο δώδεκα ετών από την ημερομηνία κοινοποίησης της εν λόγω οδηγίας, να εγκρίνει τη διάθεση στην αγορά φυτοπροστατευτικών προϊόντων τα οποία περιέχουν δραστικές ουσίες που δεν αναφέρονται στο παράρτημα Ι της οδηγίας αυτής και τα οποία διατίθενται ήδη στην αγορά δύο έτη μετά την ημερομηνία κοινοποίησης, ενώ παράλληλα οι εν λόγω ουσίες εξετάζονται προοδευτικά στο πλαίσιο σχετικού προγράμματος εργασίας.
(2)
Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 703/2001 (3) καθορίζουν τους λεπτομερείς κανόνες εφαρμογής της δεύτερης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ. Όσον αφορά τη δραστική ουσία triazamate, στις 7 Ιουλίου 2004 ο κοινοποιών ενημέρωσε την Επιτροπή ότι δεν επιθυμεί πλέον την καταχώριση της ουσίας αυτής στο παράρτημα I της οδηγίας 91/414/ΕΟΚ. Κατά συνέπεια, η εν λόγω δραστική ουσία δεν πρέπει να καταχωριστεί στο παράρτημα αυτό και τα κράτη μέλη πρέπει να ανακαλέσουν όλες τις εγκρίσεις για φυτοπροστατευτικά προϊόντα που περιέχουν triazamate.
(3)
Είναι σκόπιμο να δοθεί περίοδος χάριτος για τη διάθεση, την αποθήκευση, την κυκλοφορία στην αγορά και τη χρήση των υφιστάμενων αποθεμάτων ώστε να δοθεί η δυνατότητα να χρησιμοποιηθούν τα αποθέματα αυτά σε μία ακόμη καλλιεργητική περίοδο.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η ουσία triazamate δεν καταχωρίζεται ως δραστική ουσία στο παράρτημα I της οδηγίας 91/414/ΕΟΚ.
Άρθρο 2
Τα κράτη μέλη διασφαλίζουν ότι:
1)
οι εγκρίσεις φυτοπροστατευτικών προϊόντων που περιέχουν triazamate ανακαλούνται έως τις 4 Ιανουαρίου 2006·
2)
από την ημερομηνία δημοσίευσης δε χορηγούνται ούτε ανανεώνονται εγκρίσεις για φυτοπροστατευτικά προϊόντα που περιέχουν triazamate.
Άρθρο 3
Τυχόν περίοδος χάριτος παραχωρούμενη από τα κράτη μέλη σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ για τη διάθεση, αποθήκευση, κυκλοφορία στην αγορά και χρήση των υφιστάμενων αποθεμάτων, πρέπει να είναι όσο το δυνατό συντομότερη και να λήγει το αργότερο στις 4 Ιανουαρίου 2007.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 4 Ιουλίου 2005.

Labels: 3
6